ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042602
//อ้างอิงเลขที่รับแจ้ง traffy fondue (F37YU6)
ขอความช่วยเหลือจัดสรรค่าใช้จ่ายในชีวิตประจำวัน ให้แก่ผู้ร้อง เนื่องจากผู้ร้องแจ้งว่าปัจจุบันไม่ได้ประกอบอาชีพ และอาศัยอยู่กับบุตร,ลูกสะใภ้ และหลาน ซึ่งบุตรและลูกสะใภ้ ไม่ได้ประกอบอาชีพ ส่วนหลานกำลังศึกษาอยู่มหาวิทยาลัยศรีปทุม ซึ่งกู้กองทุนเงินให้กู้ยืมเพื่อการศึกษา (กยศ.) เป็นค่าเล่าเรียน โดยผู้ร้องมีรายได้จากบัตรสวัสดิการแห่งรัฐ เดือนละ 700 บาท (เจ็ดร้อยบาทถ้วน) มีค่าใช้จ่าย ประกอบด้วย ค่าอาหารวันละประมาณ 50-60 บาท (ห้าสิบบาทถึงหกสิบบาทถ้วน) ส่วนค่าน้ำประปา เดือนละประมาณ 300 บาท (สามร้อยบาทถ้วน) และค่าไฟฟ้า เดือนละประมาณ 500-600 บาท (ห้าร้อยบาทถึงหกร้อยบาทถ้วน) บุตรเป็นผู้ชำระ ส่งผลให้ผู้ร้องได้รับความเดือดร้อนในการดำรงชีพเป็นอย่างมาก 
//ปัจจุบันเมื่อวันที่ 8 ตุลาคม 2566 ผู้ร้องแจ้งว่าย้ายที่อยู่ใหม่และเพิ่มหมายเลขโทรศัพท์ที่สามารถติดต่อได้  เจ้าหน้าที่สามารถติดต่อหาผู้ร้องได้โดยตรง และผู้ร้องแจ้งว่ายังไม่ได้รับการจัดสรรค่าใช้จ่ายในชีวิตประจำวัน รวมทั้งถุงยังชีพเพื่อให้ความช่วยเหลือตามรายงานแต่อย่างใด ซึ่งได้รับความเดือดร้อนเป็นอย่างมาก จึงประสงค์ขอให้หน่วยงานที่เกี่ยวข้องพิจารณาจัดสรรค่าใช้จ่ายในชีวิตประจำวันให้กับผู้ร้องต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata